જોકે વ્યક્તિગત રીતે હું હમણાંનાં ગીતોને પણ એટલા જ સાંભળું છું. 'ટેક્નિકલ વેરિયશન' અને 'શાબ્દિક વિવિધતા'ની રીતે જોવા જઈએ તો નવા ફિલ્મી ગીતો ખૂબ જ આગળ છે. જૂના ગીતોમાં છાશવારે વપરાતા શબ્દો જેમકે, 'દિલ' ,'પ્યાર', 'એતબાર', 'સનમ', 'જાન', 'જાનેમન', 'ચેન', 'મૌસમ'... આમાંનો એકપણ શબ્દ એક પણ વખત વાપર્યા વિના ફિલ્મ રોકસ્ટારનાં લિરિસિસ્ટ 'ઇર્શાદ કામિલ'એ ફિલ્મફેર એવાર્ડ જીતી લીધો. નવા જમાનાનાં સંગીતની આ ઓળખ છે, આ તાકાત છે.